K ú p n a z m l u v a

uzatvorená podľa ustanovenia § 588 a nasl. Občianskeho zákonníka ( ďalej len ako **„ zmluva** “ ) medzi účastníkmi:

**Predávajúci:**

**Mesto Šamorín**

Sídlo: Hlavná 37, 931 01 Šamorín

IČO : 00 305 723

DIČ : 2020370121

Štatutárny zástupca: Csaba Orosz, primátor mesta

Bankové spojenie : VÚB Dunajská Streda

IBAN :

Variabilný symbol :

(ďalej len ako „ **predávajúci** “ )

**a**

**Kupujúci:**

**JUDr. PhDr. Rudolf Durdík rod. Durdík**

bytom , 931 01 Šamorín

narodený :

rodné číslo :

št. príslušnosť : SR

rodinný stav :

(ďalej spolu len ako „ **kupujúci** “ )

(predávajúci a  kupujúci ďalej spolu len ako „ **zmluvné strany** “) za nasledujúcich podmienok:

1. **Predmet zmluvy**
2. Predávajúci je výlučným vlastníkom s podielom 1/1 nehnuteľnosti v okrese Dunajská Streda, v obci Šamorín, katastrálne územie **Šamorín** vedenej na **LV č.** **3422** ako parcela registra „**C“ 2099/2** o výmere 74m2 ako zastavaná plocha evidovaná na katastrálnej mape:

ktorá nehnuteľnosť bolaGeometrickým plánom č. 1257/2021 zo dňa 10.12.2020, vyhotoviteľa Geoplan-Ing. Tibor Gyulai ul. Biskupa Kondého 5138/38, 929 01 Dunajská Streda, overeným Okresným úradom Dunajská Streda, katastrálny odbor, pod číslom G1-3108/2020 dňa 17.12.2020, rozdelená na nasledovné novovytvorené parcely:

**parc.č. 2099/2 o výmere 73m2 ako zastavaná plocha**

**parc.č. 2099/5 o výmere 1m2 ako zastavaná plocha**

1. Predávajúci predáva v celosti a bez výhrad a kupujúci kupuje do svojho výlučného vlastníctva s podielom 1/1 novovytvorenú parcelu identifikovanú v  bode 1. tohto článku zmluvy ako:

**parc.č. 2099/5 o výmere 1m2 ako zastavaná plocha**

( ďalej len ako „**prevádzaná nehnuteľnosť“** ).

Kupujúci podpísaním tejto zmluvy potvrdzuje, že nie je osobou podľa § 9a ods. 6, 7 zákona č. 138/1991 Zb. o majetku obci v znení neskorších predpisov.

Predaj Prevádzanej nehnuteľnosti bol schválený Uznesením Mestského zastupiteľstva Mesta Šamorín Zbierky čiastky č. 25/2021/XI. zo dňa 16.09.2021

**II. Ťarchy**

1. Predávajúci vyhlasuje, že Prevádzanú nehnuteľnosť doteraz nikomu nescudzil a že na Prevádzanú nehnuteľnosť ku dňu jej prevodu sa neviažu žiadne ťarchy alebo práva tretích osôb.
2. Predávajúci ďalej vyhlasuje, že nie je vedený žiadny súdny spor ani správne, exekučné, daňové konanie ohľadne Prevádzanej nehnuteľnosti a rovnako nie je žiadna okolnosť vedúca k začatiu týchto konaní. Predávajúci ubezpečuje kupujúceho, že má výlučné právo predať Prevádzanú nehnuteľnosť podľa podmienok tejto zmluvy a potvrdzuje, že neudelil žiadne splnomocnenie ani mandát tretej osobe k akémukoľvek nakladaniu so svojimi právami k Prevádzanej nehnuteľnosti. Predávajúci prehlasuje, že uzavretím tejto zmluvy nedošlo, ani nedôjde k porušeniu žiadneho právneho predpisu, rozhodnutia, príkazu súdneho, správneho alebo iného orgánu, ani žiadnych zmlúv a dohôd, ktorými je predávajúci zaviazaný.

**III. Kúpna cena a spôsob jej uhradenia**

1. Odpredaj nehnuteľnosti a kúpna cena boli schválené uznesením MsZ v Šamoríne v zmysle Zbierky čiastky č. 25/2021/XI. zo dňa 16.09.2021 podľa § 9a ods. 8 písm. b) zákona SNR č. 138//1991 Zb. o majetku obcí v platnom znení VZN č. 11/2017, ktorým sa dopĺňa VZN č. 3/2015, s podmienkami podľa § 7 ods. 4 písm. b),

**za kúpnu cenu podľa cenovej mapy mesta vo výške 94,93 Eur/m2, celkom predstavuje 94,93 €.**

**slovom: deväťdesiaťštyri eur deväťdesiaťtri centov**

1. Kupujúci sa zaväzuje uhradiť kúpnu cenu vo výške **94,93Eur** na účet predávajúceho identifikovaný  záhlaví tejto zmluvy  **do piatich pracovných dní** odo dňa podpísania tejto zmluvy všetkými účastníkmi.

**IV. Práva a povinnosti zmluvných strán**

1. Zmluvné strany sú povinné zabezpečiť svoju súčinnosť s príslušným katastrálnym odborom pri odstraňovaní prípadných nedostatkov tejto zmluvy alebo návrhu na vklad, brániacich vydaniu rozhodnutia o povolení vkladu vlastníckeho práva k nehnuteľnosti v prospech kupujúceho.
2. Predávajúci sa týmto zaväzuje, že v období medzi podpísaním zmluvy a povolením vkladu vlastníckeho práva v prospech kupujúceho do katastra nehnuteľností zabezpečí, aby sa stav Prevádzanej nehnuteľnosti žiadnym spôsobom (právne ani fakticky) nezhoršil.

**V. Odovzdanie nehnuteľnosti**

1. Kupujúci vyhlasuje, že na základe predložených dokladov a osobnej obhliadky právny a technický stav Prevádzanej nehnuteľnosti dobre pozná.
2. Zmluvné strany sa dohodli, že nehnuteľnosť sa prevádza v stave ako stojí.
3. Predávajúci odovzdal a kupujúci prevzal Prevádzanú nehnuteľnosť už pred podpísaním tejto zmluvy, ktorú skutočnosť potvrdzujú zmluvné strany podpísaním tejto Zmluvy.

**VI. Skončenie zmluvy**

1. Zmluvné strany sa dohodli, že obe zmluvné strany sú oprávnené odstúpiť od tejto zmluvy, ak konanie o zápise vlastníckeho práva do katastra nehnuteľností bude právoplatne zastavené alebo príslušný katastrálny odbor právoplatným rozhodnutím zamietne vklad vlastníckeho práva do katastra nehnuteľností.
2. Zmluvné strany sa dohodli, že predávajúci je oprávnený odstúpiť od tejto zmluvy v prípade, ak kupujúci neuhradí dohodnutú kúpnu cenu Prevádzanej nehnuteľnosti v súlade s ustanoveniami Čl. III. tejto zmluvy v dohodnutej lehote.
3. Odstúpenie od zmluvy nadobúda účinnosť dňom, kedy bol písomný prejav vôle zaslaný na adresu uvedenú v záhlaví tejto zmluvy, smerujúci k odstúpeniu doručený druhej zmluvnej strane alebo dňom, kedy sa vrátila doporučená poštová zásielka obsahujúca písomné odstúpenie od zmluvy ako nevyzdvihnutá alebo nedoručiteľná.

**VII. Záverečné ustanovenia**

1. Účastníci berú na vedomie, že táto zmluva nadobúda platnosť dňom jej podpísania účastníkmi a účinnosť zase po jej zverejnení kupujúcim v súlade ust. § 47a Občianskeho zákonníka. Účinky prevodu vlastníckeho práva k Nehnuteľnosti nastanú dňom právoplatnosti rozhodnutia Katastrálneho odboru Okresného úradu v Dunajskej Strede o povolení vkladu do katastra nehnuteľností. Obsahom Zmluvy sú účastníci viazaní od jej podpísania.
2. Správny poplatok za vklad vlastníckeho práva hradí kupujúci. Ostatné povinnosti zmluvných strán vyplývajúce zo zákonov platných na území Slovenskej republiky v súvislosti s prevodom vlastníckeho práva plní každá zmluvná strana za seba.
3. Táto zmluva bola spísaná v šiestich **( 6 )** vyhotoveniach,  z ktorých dve vyhotovenia sú určené na účely katastrálneho konania a po dvoch vyhotoveniach majú prevziať všetci účastníci. **Zmluvné strany sa dohodli, že po podpísaní všetky vyhotovenia tejto zmluvy prevezme predávajúci, ktorý jedno vyhotovenie vydá kupujúcemu po uhradení kúpnej ceny v súlade s Čl. III. tejto zmluvy**.
4. Účastníci sa dohodli, že návrh na vklad vlastníckeho práva na Okresný úrad Dunajská Streda, katastrálny odbor podajú spoločne do 10 pracovných dní odo dňa uhradenia kúpnej ceny Prevádzaných nehnuteľností v súlade s ustanoveniami Čl. III. tejto zmluvy.
5. Zmeny a doplnky tejto zmluvy sa dajú dojednať len formou očíslovaných písomných dodatkov.
6. Účastníci zhodne prehlasujú, že zmluvu si dobre prečítali, jej obsahu porozumeli a na znak ich výslovného súhlasu s celým jej obsahom, ako prejavu svojej slobodnej, vážnej, určitej a pravej vôle, ako aj prejavu, že zmluva neodporuje zákonu, neobchádza zákon, neprieči dobrým mravom a nebola uzavretá za nápadne nevýhodných podmienok alebo v tiesni, pripájajú svoje vlastnoručné podpisy.

V Šamoríne, dňa: 13.12.2021 V Šamoríne, dňa:9.12.2021

Predávajúci: Kupujúci:

**Mesto Šamorín**

Csaba Orosz, primátor mesta JUDr.PhDr. Rudolf Durdík